વડોદરા, તા.13: ભરૂચના ઝઘડિયા ગ્રુપ કો.ઓપરેટીવ મલ્ટીપર્પઝ સોસાયટી લી.ના ભંડારના સેલ્સમેન પ્રવિણ પટેલ દ્વારા 13,34,908 રૂપિયાની ઉચાપત કરી હોવાની ફરિયાદ સોસાયટીના વર્તમાન ચેરમેન ધર્મેન્દ્રસિંહ પરમાર દ્વારા ઝઘડિયા પોલીસ મથકમાં કરવામાં આવી છે. સેલ્સમેન દ્વારા વેચાણ કરી હિસાબી ચોપડાઓ નહીં બનાવી તથા સામાન્ય ખાતાવહી તથા હિસાબમાં છેકછાક કરેલ હોવાથી મંડળીના વર્તમાન કંટ્રોલ કમીટી દ્વારા ભંડારનો સ્ટોક ચકાસતા સેલ્સમેન દ્વારા કરાયેલો ગોટાળો બહાર આવ્યો હતો.